
Beskrywing outomaties gegenereer]Ons groot geskenk –
                               Gebed


Kom ons lees saam:
Exodus 20:5-10
Hebreërs 4: 14-16
Hoe kyk ons na Gebed?
Is dit vir ons hierdie moeitevolle werk in my lewe om een maal ‘n dag na die Here te gaan en ek stoei om deur die eerste 5 minute te kom of het ons al ontdek wat se groot geskenk dit is uit die hand van ons liefdevolle Vader? Net die kontras op die die twee bg teksverse wys dit vir ons duidelik.
Gebed = Kommunikasie
Kommunikasie is nie meer so maklik soos in die verlede nie. Mense sukkel om met mekaar te kommunikeer. Ons leef in ‘n tyd waar emojis  menslike emosies vervang. Die tyd van oogkontak maak, mekaar se lyftaal te lees en werklik te HOOR wat die ander persoon sê het, het amper soos mis voor die son verdwyn het.  Kommunikasie IS een van die grootste uitdagings van ons tyd.
Woorde word in afkortings gebruik en snaakse uitdrukkings word vervang met die oorspronklike. Kommunikasie is ‘n uitdaging. (Punt)
Kom ons kyk eers wat kommunikeer God se Woord tot ons….Kom ons luister.
Fil. 4:6 _______________________________________________________________________________________________
1 Thess 5:17-18 ______________________________________________________________________________________
Kol 4:2 _______________________________________________________________________________________________
Hierdie teksgedeeltes is maar 3 van baie in die Woord van die Here. Ons kan ook dink aan Jesus, wat in Sy aardse wandel tyd geneem het om met Sy Vader te kommunikeer- te bid.
Die Here roep Sy kinders tot vandag toe op om te bid. Om te deel in hierdie wonderlike geskenk wat Hy ons gegee het toe Jesus aan die kruis uitgeroep het “Dit is volbring” het Hy vir ons die weg oopgemaak om self tot God te gaan. 
Wanneer ons God se Woord lees, Praat God met ons.
Wanneer ons Bid, Antwoord ons God en praat ons met Hom as ons Vader.
Jes 59:1 leer ons”Kyk die hand van die HERE is nie te kort om te help nie, en Sy oor is nie te swaar om te hoor nie.”

Wat verstaan ons dan onder gebed? Hoe kan ek effektief wees in gebed, in tye waar ek met God Praat en Hom aanbid.
1) Gebed is Aanbidding
Dit is belangrik dat ons sal weet wie God is. ‘n Verkeerde idee van Wie God is, dalk wat ek deur tradisie geleer het oor Hom, of in ‘n kinder Bybel gesien het van Hom, is nie God nie. Alleen deur God se onfeilbare Woord kan ons God leer ken in Sy volheid en almag.
Hy is volkome Heilig, volkome Geregtigheid, volkome Liefde, volkome Genadig, volkome Alomteenwoordig……net hierdie paar karaktertrekke van God moet ons as mens in aanbidding voor Hom laat neerval.
Ons ken Jes 6 so goed. Lees die gedeelte weer biddend deur en sien en aanbid!!

2) Gebed is om met God te praat.
Om te kommunikeer met die Een wat alles van my weet. In Sy teenwoordigheid is daar geen voorgee nie. Hy sien my vir wie ek is en het my lief ten spyte daarvan.
Kom ons laat die Woord self praat.
Ps. 116:1 _________________________________________________________________
Ps 102:2 _________________________________________________________________
Ps 5:2,4___________________________________________________________________
Ps 130:2__________________________________________________________________
Jer. 18:19 ________________________________________________________________
Jes 28:23 _________________________________________________________________

3) Gebed versterk my geloof en vertroue in God.
Gebed verander nie persy my omstandighede nie, maar dit verander wel my hart. My gesindheid. Kol 4:2 leer ons om te “VOLHARD in die gebed en waak daarin met danksegging.”
Selfs al lyk dit vir ons asof niks verander nie, moet ons Volhard om na ons Vader in gebed te gaan en terwyl ons Volhard moet ons ook alreeds dankie sê vir die uitkoms of die antwoord wat HY gaan gee.

4) Gebed is om my wil ondergeskik te maak aan God se wil.
NIE anders om nie. Ek glo baie van ons het al die gesegde gehoor of selfs al gebruik: “Gebed bring die arm van God in beweging”???
Die vraag wat ons hierop moet vra is: waar staan dit in die Bybel?
Ons is soms so gefokus om ons eie wil te laat geskied waar Jesus ons self geleer het, dat ons gebed moet wees “Here….laat U wil geskied.”
Hoekom dink julle is die fokus in ons gebedslewe so vaag????
Dink bietjie na daaroor…….

5) Gebed – Herstel verhoudings.
Ah!!! Nou gaan my sussies vir my sê dis nie waar nie!! So baie van ons het gebroke verhoudings met familie of selfs mense wat goeie vriende was….
Ons moet onthou dat die Here ons beveel, ja beveel om nie in ‘n ongelyke juk te trek nie. Dit geld nie net vir mense wat wil trou nie, maar ook in ons families en vriendekringe.
As die Here my kom red en my gereelde vriendekring bly dieselfde is daar ‘n groot probleem. God het nie geheime agente nie en die feit dat ons aan Hom behoort gaan konflik bring met die ………wêreld.
Kom ons lees wat sê God self vir ons deur Sy Woord.
1 Joh 3:13
Joh 15: 19
Lukas 12: 52-53
Ons almal ken die pyn en seer wat Hiermee saamgaan, daarom het ons as mede kinders van die Here mekaar so nodig.

Wie is nou my familie?
Lees Matt 12: 47-50

Ons verstaan nou almal dat daar wel verhoudings sal wees wat nie altyd sal herstel nie, maar wat belangrik is, is dat ons verhouding met God herstel is, in die eerste plek deur die Wedergeboorte en soos ek nou dag vir dag groei in Sy waarheid en genade. Wanneer ons met God praat en Sy woord in ons Harte opgaan soos die morester, dan versterk dit my verhouding met my Verlosser, my Vriend, die Een wie vir my intree by die Vader.
Daarna herstel ons verhoudings met mede kinders van die Here. Ons arbei saam in God se Koninkryk en ons het een doel voor oë en dit is om God te verheerlik en die eenheid te behou. 
Soms kan selfs ons, soos in enige gesin, met mekaar verskil, maar God se eer en die eenheid van Sy kerk (liggaam) is vir ons ‘n prioriteit. 
(Ons kan elkeen op ons eie ‘n Bybelstudie gaan doen oor ons verhouding met mekaar en hoe ons as lede van Sy liggaam moet leef.)

6) Gebed – Moet ‘n goeie gewoonte wees in ons lewens.
Luk 5:16.
Jesus self het gebid en was dit nie net Sy gewoonte op die Sabbatdag in die huis van die Here te wees nie, maar ook om te bid. Hoeveel te meer moet ons as sondaars wat God se genade gesmaak het bid nie. Tyd met die Here in gebed, in my wandel en handel elke dag en ook op tye waar ons as Sy kinders bymekaar kom. 

7) Gebed – is nie uit ons self nie, maar die Heilige Gees tree vir ons in met onuitspreeklike sugtinge.
Romeine 8: 26,27
Wat ‘n groot verligting en troos. As ek net dink: as ek more voor ‘n aardse Koning moet gaan staan en met hom praat, wonder mens wat sal mens vir Hom sê. Hoe begin mens ‘n gesprek met ‘n koning….? Goeiedag koning van Lappieskraal. U het darem maar ‘n pragtig land……..”en wat dan? (Dis maar ‘n menslike gedagte)
Maar hoe gaan ek met hom praat as ek hom nie ken nie. Ek weet nie waarvan hy hou of nie hou nie, wat ek mag sê en nie mag sê nie….

By God is dit ‘n heel ander saak. Hierdie Koning van die Heelal, wat die Skepping in Sy Vaderhand hou, wat Sy Seun gegee het, Homself gegee het, sodat ek met groot vrymoedigheid nou na Hom mag kom…..Hy het vir ons Sy kosbare Woord gegee, waarin ons Hom baie goed kan leer ken en daarmee saam Sy Heilige Gees wat ons help. Hy begewe en verlaat ons nooit nie. Hy leer ons en Hy lei ons in hierdie waarheid van God se Woord, sodat ons ook hierin kan besef dat selfs ons gebede deurdrenk is met Wie Hy self is. 
Sal ons nie maar meer moeite doen om hierdie geskenk te waardeer en te gebruik in ons lewens nie. 
Deur Hom te aanbid, Met Hom te praat in gebed, Hom meer vertrou elke dag, om Sy wil te soek in alles, Hom te vertrou vir elke verhouding in my lewe, dat dit ‘n gewoonte sal wees en dat ek in my gebed diep afhanklik sal bly van die Heilige Gees.

